《浩浩歌》
宋代·马存

浩浩歌，天地万物如吾何。用之解带食太仓，不用拂枕归山阿。

解不见渭川渔父一竿竹，莘野耕叟数亩禾。喜来起作商家霖，怒后便把周王戈。

又不见子陵横足加帝腹，帝不敢动岂敢诃。皇天为忙逼，星辰相系摩。

可怜相府痴，邀请先经过。浩浩歌，天地万物如吾何。

屈原枉死汩罗水，夷齐空卧西山坡。丈夫荦荦不可羁，有身何用自灭磨。

吾观圣贤心，自乐岂有他。苍生如命穷，吾道成蹉跎。

直须为吊天下人，何必嫌恨伤邱阿。浩浩歌，天地万物如吾何。

玉堂金马在何处，云山石室高嵯峨。低头欲耕地虽少，仰面长笑天何多。

请解醉我一斗酒，红光一面春风和。

作者简介：饶州乐平人，字子才。哲宗元祐三年进士。师事徐积，为文雄直。历官镇南节度推官，再调越州观察推官。早卒。有文集。